"Даур Занҭариа иҩымҭақәа ирыԥхьалакгьы, иара ииҳәарц ииҭахыз еилыркаауеит. Икалам иҵыихыз зегьы аԥсуа цәа рыҟәнуп, иџьашьатәуп уи егьырҭ ажәларқәа иахьеилыркаауа. Даур иҩымҭақәа ҿыц ирыԥхьо аҿар, дареи сареи ҳаицәажәараҿы иазгәарҭоит, ианаԥхьалак ашьҭахь, еиҭазыхынҳәырц шырҭаху. Знык иаԥхьаз даунашьҭӡом, убри ҷыдара хаданы иалыскаауеит", — азгәалҭеит Гәымԥҳа арадио Sputnik Аԥсны аефир аҟны.
Гәымԥҳа: знык Даур Занҭариа иҩымҭақәа ирыԥхьаз - деиҭарзыхынҳәуеит
13:24 25.05.2018 (ирҿыцуп: 13:46 25.05.2018)
© Sputnik / Томас ТхайцукЦиза Гумба
© Sputnik / Томас Тхайцук
Апоет, апрозаик Даур Занҭариа иԥсы ҭазҭгьы лаҵарамза 25 рзы иҳыҵуазаарын 65 шықәса. Иара иԥсҭазааратә, ирҿиаратә мҩа арадио Sputnik Аԥсны аефир аҟны еиҭалҳәеит ихьӡ зху ацентр анапхгаҩы Циза Гәымԥҳа.